Daniel, kuidas sa kujutad ette ajakirjanduse toimimist ilma valikuteta? Et Äripäev otsustas selle vestluse avaldada, oli valik. Igale valikule eelneb hinnang. Või mitte? Tuhandeid pressifotosid produtseerinud fotograafina tean, et mu vähesed õnnestumised sisaldavad hinnangulist sõnumit, mis on sündinud läbi valikute. Hinnangutevaba sõnumit saab toota, kui aju välja lülitada. Veelgi kindlam oleks eraldada salvestusvahend inimesest. Muuseas, üks  rajudokumentalist on seda katseliselt praktiseerinud.  Kas ajakirjandus peaks olema vaesunud sõnavaraga robotlik faktiedastus kohtuekspertiislikke "fotodokumentidega"? Ka foto roll dokumendina on juba ammu vaidlustatud. Elame postmodernsel ajastul. Olen seda Ilvese klippi tänaseks umbes 10 korda vaadanud ja ehk tõesti ei ole täpseim tegusõna tema arrogantse sõnavõtu kirjeldamiseks "siunama". Ilvese arvamusavaldust on keeruline nimetada ka kritiseerimiseks, sest riigipea kriitikalt ootaks konstruktiivsust ja  probleemidele osutamisel tahaksin tunnetada, et ta tõepoolest siiralt muretseb, mitte ei mõnita üleolevalt.  Su väljaütlemised ajakirjanduse aadressil on olnud tervistavad, kuid kohati mu õiglustunne tõstab kisa:) Edu ja jõudu jätkamisel. Kirjutasin, sest mina soovitasin seda pealkirja klipi autorile.